CELEX: 32018D1089
Language: et
Date: 2018-06-22 00:00:00
Title: Nõukogu otsus (EL) 2018/1089, 22. juuni 2018, Euroopa Liidu ja Norra Kuningriigi vahelise käibemaksu valdkonnaga seotud halduskoostööd, pettuste vastast võitlust ja nõuete sissenõudmist käsitleva lepingu liidu nimel sõlmimise kohta

1.8.2018   
               
               
                  ET
               
               
                  Euroopa Liidu Teataja
               
               
                  L 195/1
               
            
         NÕUKOGU OTSUS (EL) 2018/1089,
         22. juuni 2018,
         Euroopa Liidu ja Norra Kuningriigi vahelise käibemaksu valdkonnaga seotud halduskoostööd, pettuste vastast võitlust ja nõuete sissenõudmist käsitleva lepingu liidu nimel sõlmimise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 113 koostoimes artikli 218 lõike 6 teise lõigu punktiga b,
         võttes arvesse Euroopa Komisjoni ettepanekut,
         võttes arvesse Euroopa Parlamendi arvamust (1)
         
         ning arvestades järgmist:
         
                     (1)
                  
                  
                     6. veebruaril 2018. aastal allkirjastati kooskõlas nõukogu otsusega (EL) 2017/2381 (2) Euroopa Liidu ja Norra Kuningriigi vaheline käibemaksu valdkonnaga seotud halduskoostööd, pettuste vastast võitlust ja nõuete sissenõudmist käsitlev leping (edaspidi „leping“).
                  
               
                     (2)
                  
                  
                     Läbirääkimiste tulemusel koostatud lepingu tekst kajastab nõuetekohaselt nõukogu antud läbirääkimisjuhiseid.
                  
               
                     (3)
                  
                  
                     Euroopa Andmekaitseinspektoriga konsulteeriti kooskõlas Euroopa Parlamendi ja nõukogu määruse (EÜ) nr 45/2001 (3) artikli 28 lõikega 2.
                  
               
                     (4)
                  
                  
                     Leping tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Norra Kuningriigi vaheline käibemaksu valdkonnaga seotud halduskoostööd, pettuste vastast võitlust ja nõuete sissenõudmist käsitlev leping kiidetakse liidu nimel heaks.
            Lepingu tekst on lisatud käesolevale otsusele.
         
         
            Artikkel 2
            Nõukogu eesistuja esitab liidu nimel lepingu artikli 44 lõikes 2 sätestatud teate.
         
         
            Artikkel 3
            Komisjon, keda abistavad liikmesriikide esindajad, esindab liitu lepingu artikli 41 kohaselt moodustatud ühiskomitees.
         
         
            Artikkel 4
            Käesolev otsus jõustub kolmandal päeval pärast selle avaldamist Euroopa Liidu Teatajas.
         
         
            Luxembourg, 22. juuni 2018
            
               
                  Nõukogu nimel
               
               
                  eesistuja
               
               V. GORANOV
            
         
         
            (1)  Euroopa Parlamendi 29. mai 2018. aasta arvamus (Euroopa Liidu Teatajas seni avaldamata).
         
            (2)  Nõukogu 5. detsembri 2017. aasta otsus (EL) 2017/2381 Euroopa Liidu ja Norra Kuningriigi vahelise käibemaksu valdkonnaga seotud halduskoostööd, pettuste vastast võitlust ja nõuete sissenõudmist käsitleva lepingu liidu nimel allkirjastamise kohta (ELT L 340, 20.12.2017, lk 4).
         
            (3)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, 12.1.2001, lk 1).